《春夜宿葭露山房》
清代·沈叔埏

短棹平移傍晚汀，看花郭外旧轩棂。酒杯未放佳辰过，漏板仍容静夜听。

吟爱埽门三径绿，卧同蹋壁一镫青。珑珑只是愁春减，湖汊风来解掣铃。

作者简介：（1736—1803）浙江秀水人，字剑舟，一字埴为。乾隆五十二年进士，官吏部主事，旋乞归。筑室锦带、室带两湖间，学者称双湖先生。主魏塘讲席尤久。有《颐采堂集》。